चुमाऔन
बडादशैंको कोजाग्रत पूर्णीमाका दिन तराईका मैथिल ब्राह्मण जातिमा चुमाऔन मनाइन्छ । उक्त जातिमा कोजाग्रत पूर्णीमाका दिन नवविवाहित दुलाहाको मुख हेर्ने विधिका रूपमा चुमाऔन गर्ने प्रचलन छ । मैथिल ब्राह्मणहरूमा नवविवाहित दुलाहालाई विशेष परिकारहरूसहित दुलही पक्षधरहरू दुलाहाकै घरमा भेट्न जाने परम्परा कोजाग्रत पूर्णीमाका दिन चुमाऔन विधिसँग जोडिएको छ । चुमाऔन विधिमा हैसियतअनुसार विभिन्न मिष्ठान्न पकवानहरू, लत्ताकपडा, गरगहना दुलहालाई भेट दिने प्रचलन रहेपनि यस विधिमा पोखरी तलाउमा फल्ने एक प्रकारको फल मखन, पान र सुपारीको भने विशेष महत्त्व रहने गरेको छ । चुमाऔन विधि सकिएपछि इष्टजनहरूलाई निम्त्याएर विशेष परिकारहरू खुवाउने प्रचलन मैथिल ब्राह्मणहरूमा छ ।

यो पनि हेर्नुहोस्

सन्दर्भ सामग्रीहरू

बाह्य कडीहरू

नेपालको संस्कृति
नेपालका चाडपर्वहरू